CELEX: 22009D0017
Language: el
Date: 2008-02-05 00:00:00
Title: Απόφαση της Μεικτής Επιτροπής του ΕΟΧ αριθ. 17/2009, της 5ης Φεβρουαρίου 2009 , για την τροποποίηση του παραρτήματος XX (Περιβάλλον) της συμφωνίας για τον ΕΟΧ

19.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 73/55
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 17/2009
   της 5ης Φεβρουαρίου 2009
   για την τροποποίηση του παραρτήματος XX (Περιβάλλον) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XX της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 122/2008 της 7ης Νοεμβρίου 2008 (1).
            
         
               (2)
            
            
               Η οδηγία 2004/35/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με την περιβαλλοντική ευθύνη όσον αφορά την πρόληψη και την αποκατάσταση περιβαλλοντικής ζημίας (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2004/35/ΕΚ εκλαμβάνεται σύμφωνα με το πεδίο εφαρμογής της συμφωνίας, λαμβανομένου υπόψη του γεγονότος ότι η διαφύλαξη του φυσικού περιβάλλοντος δεν εμπίπτει στο πεδίο της συμφωνίας,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 1η [κανονισμός (ΕΚ) αριθ. 166/2006 του Ευρωπαϊκού Κοινοβουλίου και του Συμβουλίου] του παραρτήματος XX της συμφωνίας, παρεμβάλλεται το ακόλουθο σημείο:
   
               «1θ.
            
            
               
                  32004 L 0035: Οδηγία 2004/35/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με την περιβαλλοντική ευθύνη όσον αφορά την πρόληψη και την αποκατάσταση περιβαλλοντικής ζημίας (ΕΕ L 143 της 30.4.2004, σ. 56).
               Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
               
                           α)
                        
                        
                           Με την επιφύλαξη μελλοντικών εξελίξεων τις οποίες θα αποφασίσει η Μεικτή Επιτροπή του ΕΟΧ, επισημαίνεται ότι οι ακόλουθες κοινοτικές πράξεις δεν ενσωματώνονται στη συμφωνία για τον ΕΟΧ:
                           
                                       i)
                                    
                                    
                                       οδηγία 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών (“οδηγία περί αγρίων πτηνών”)·
                                    
                                 
                                       ii)
                                    
                                    
                                       οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (“οδηγία περί οικοτόπων”).
                                    
                                 Ως εκ τούτου, όλες οι αναφορές στις εν λόγω πράξεις δεν ισχύουν για τα κράτη ΕΖΕΣ.
                        
                     
                           β)
                        
                        
                           Το άρθρο 2 παράγραφος 3 δεν εφαρμόζεται στα κράτη ΕΖΕΣ.
                        
                     
                           γ)
                        
                        
                           Όσον αφορά τα κράτη ΕΖΕΣ, ως “προστατευόμενα είδη και φυσικοί οικότοποι” νοούνται:
                           Εάν έτσι αποφασίσει ένα κράτος ΕΖΕΣ, κάθε οικότοπος ή είδος ή τύποι οικοτόπων ή ειδών τους οποίους το κράτος ΕΖΕΣ ορίζει για αντίστοιχους σκοπούς με εκείνους που καθορίζονται στις δύο οδηγίες που αναφέρονται στο άρθρο 2 παράγραφος 3.»
                        
                     
         Άρθρο 2
   Τα κείμενα της οδηγίας 2004/35/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 6 Φεβρουαρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 5 Φεβρουαρίου 2009.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 339 της 18.12.2008, σ. 114.
   
      (2)  ΕΕ L 143 της 30.4.2004, σ. 56.
   
      (3)  Έχουν αναφερθεί συνταγματικές απαιτήσεις.